РЕПУБЛИКА БЪЛГАРИЯ

В И С Ш    С Ъ Д Е Б Е Н    С Ъ В Е Т

ПРОТОКОЛ № 15

от заседание на Комисия „Съдебна карта, натовареност и съдебна статистика” към Съдийската колегия на Висшия съдебен съвет,
проведено на 12 юни 2019 г.  

Днес, 12 юни 2019 г.  от 13,00 часа, се проведе заседание на Комисия „Съдебна карта, натовареност и съдебна статистика”  към Съдийската колегия на Висшия съдебен съвет, в състав:

ЗАМ.-ПРЕДСЕДАТЕЛ:
ЧЛЕНОВЕ:	АТАНАСКА ДИШЕВА
 БОРЯНА ДИМИТРОВА  
ДРАГОМИР КОЯДЖИКОВ  
КРАСИМИР ШЕКЕРДЖИЕВ   	

Отсъства г-жа Даниела Марчева – член на ВСС и председател на Комисия „Съдебна карта, натовареност и съдебна статистика” към СК на ВСС.
От администрацията на Висшия съдебен съвет присъстват Красимира Василева– началник отдел ПОНД, дирекция  „Правна“,  Румен Митев – началник отдел  САОД и  Ирена Гинчева – старши експерт отдел САОД.
  
Заседанието протече при предварително обявения дневен ред:

1.	Анализ на натовареността на съдилищата за 2018 г.
2.	Анализ на нарушенията на Правилника за администрацията в съдилищата по отношение на правилата за образуване и водене на делата в съдилищата, констатирани в актове от извършени проверки от Инспектората към Висшия съдебен съвет за периода 01.01.2016 г. - 31.12.2018 г.
3.	Молба Вх. № ВСС -7023/06.06.2019 г. от Наталия Петкова Петкова – съдия в Районен съд – Сливен относно преразглеждане на процедура по чл. 194, ал. 1 ЗСВ за преназначаване в Софийски районен съд, във връзка с влязло в сила определение № 5467/11.04.2019 г. на Върховния административен съд.
4.	Молба Вх. № ВСС- 3081/07.06.2019 г. от Нина Методиева Коритарова – съдия в Районен съд – Сливен относно преразглеждане на процедура по чл. 194, ал. 1 ЗСВ за преназначаване в Софийски районен съд, във връзка с влязло в сила определение № 3407/08.03.2019 г. на Върховния административен съд.

По дневния ред: 

1. ОТНОСНО:  Анализ на натовареността на съдилищата за 2018 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет

Р Е Ш И:

1.1. Отлага разглеждането на Анализа на натовареността на съдилищата за 2018 г. за следващото заседание, с оглед представянето на писмени бележки от председателя на комисията.

	2. ОТНОСНО: Анализ на нарушенията на Правилника за администрацията в съдилищата по отношение на правилата за образуване и водене на делата в съдилищата, констатирани в актове от извършени проверки от Инспектората към Висшия съдебен съвет за периода 01.01.2016 г. - 31.12.2018 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет

Р Е Ш И:

 	2.1. Приема Анализа на нарушенията на Правилника за администрацията в съдилищата по отношение на правилата за образуване и водене на делата в съдилищата, констатирани в актове от извършени проверки от Инспектората към Висшия съдебен съвет за периода 01.01.2016 г. - 31.12.2018 г.
2.2. Дава възможност на членовете на комисията да представят в следващо нейно заседание предложения за предприемане на конкретни действия по повод направените изводи в анализа по т. 2.1. 

	3. ОТНОСНО:   Молба Вх. № ВСС-7023/06.06.2019 г. от Наталия Петкова Петкова – съдия в Районен съд – Сливен относно преразглеждане на процедура по чл. 194, ал. 1 ЗСВ за преназначаване в Софийски районен съд, във връзка с влязло в сила определение № 5467/11.04.2019 г. на Върховния административен съд.

          След направените разисквания и проведеното гласуване  по т. 3 от дневния ред с 3 гласа „за“ и 1 глас „против“ /на Драгомир Кояджиков/,

Комисия "Съдебна карта, натовареност и съдебна статистика"
към Съдийската колегия на Висшия съдебен съвет

Р Е Ш И:

3.1. Приема, че няма основание да бъде направено предложение по молбата на Наталия Петкова Петкова – съдия в Районен съд Сливен за преразглеждане на процедурата по чл. 194, ал. 1 ЗСВ за преназначаване в Софийски районен съд, Гражданско отделение, прекратена с решение на Съдийската колегия на ВСС, протокол № 1/15.01.2019 г., т. 16.7.  

Мотиви: С определение № 5467/11.04.2019 г., на Върховния административен съд по адм. дело № 453/2019 г., е оставена без разглеждане жалбата на Наталия Петкова – съдия в РС-Сливен, срещу решение на Съдийската колегия при Висш съдебен съвет по т. 16.7 от Протокол № 1/15.01.2019 г., с което е прекратена откритата с решение на Съдийската колегия на ВСС по т. 40, Протокол № 27/18.09.2018 г., процедура за преназначаване на двама съдии по реда на чл. 194, ал. 1 ЗСВ от РС – Сливен в СРС, Гражданско отделение и е прекратено производството по делото.
 Не са налице основания за преразглеждане на решението или за възобновяване на процедурата по чл. 194, ал. 1 ЗСВ, прекратена с решение на Съдийската колегия на ВСС по протокол № 1/15.01.2019 г., т. 16.7.  Независимо от обстоятелството, че след прекратяване на процедурата, е  установено, че от административния ръководител на Районен съд – Сливен са представени статистически данни в статистическите таблици за първо полугодие на 2018 г., досежно броя на гражданските дела, включващи и делата за месец юли (удостоверено и в становището  на административния ръководител на РС - Сливен в писмо изх. № РД-09-9/11.02.2019 г.),  които са взети предвид при мотивиране на решението, то към настоящия момент това обстоятелство не  би довело до различен правен резултат.  
Натовареността в Районен съд- Сливен за 2018 г.  е 47,24 при  средна за страната 44,55 брой дела за разглеждане на 1 съдия по щат, а по отношение на свършените дела 42,75 при средна 37,07, поради което процедура по чл. 194, ал. 1 ЗСВ за съкращаване на заета щатна длъжност от този съд не може да бъде проведена.

	4. ОТНОСНО:  Молба Вх. № ВСС-3081/07.06.2019 г. от Нина Методиева Коритарова – съдия в Районен съд – Сливен относно преразглеждане на процедура по чл. 194, ал. 1 ЗСВ за преназначаване в Софийски районен съд, във връзка с влязло в сила определение № 3407/08.03.2019 г. на Върховния административен съд.

          След направените разисквания и проведеното гласуване  по т. 4 от дневния ред с 3 гласа „за“ и 1 глас „против“ /Драгомир Кояджиков/,

Комисия "Съдебна карта, натовареност и съдебна статистика"
към Съдийската колегия на Висшия съдебен съвет

Р Е Ш И:

4.1.	 Приема, че няма основание да бъде направено предложение по молбата на  Нина Методиева Коритарова – съдия в Районен съд – Сливен относно преразглеждане на процедура по чл. 194, ал. 1 ЗСВ за преназначаване в Софийски районен съд, прекратена с решение на Съдийската колегия на ВСС, протокол № 1/15.01.2019 г., т. 16.7.  

Мотиви: С определение № 3407/08.03.2019 г., на Върховния административен съд по адм. дело № 620/2019 г., е оставена без разглеждане жалбата на Нина Коритарева – съдия в РС-Сливен, срещу решение на Съдийската колегия при Висш съдебен съвет по т. 16.7 от Протокол № 1/15.01.2019 г., с което е прекратена откритата с решение на Съдийската колегия на ВСС по т. 40, Протокол № 27/18.09.2018 г., процедура за преназначаване на двама съдии по реда на чл. 194, ал. 1 ЗСВ от РС – Сливен в СРС, Гражданско отделение и е прекратено производството по делото.
Не са налице основания за преразглеждане на решението или за възобновяване на процедурата по чл. 194, ал. 1 ЗСВ, прекратена с решение на Съдийската колегия на ВСС по протокол № 1/15.01.2019 г., т. 16.7.  Независимо от обстоятелството, че след прекратяване на процедурата, е  установено, че от административния ръководител на Районен съд – Сливен са представени статистически данни в статистическите таблици за първо полугодие на 2018 г., досежно броя на гражданските дела, включващи и делата за месец юли (удостоверено и в становището  на административния ръководител на РС - Сливен в писмо изх. № РД-09-9/11.02.2019 г.),  които са взети предвид при мотивиране на решението, то към настоящия момент това обстоятелство не  би довело до различен правен резултат.  
Натовареността в Районен съд- Сливен за 2018 г.  е 47,24 при  средна за страната 44,55 брой дела за разглеждане на 1 съдия по щат, а по отношение на свършените дела 42,75 при средна 37,07, поради което 
процедура по чл. 194, ал. 1 ЗСВ за съкращаване на заета щатна длъжност от този съд не може да бъде проведена.

ЗАМ.-ПРЕДСЕДАТЕЛ
НА КОМИСИЯ „СЪДЕБНА КАРТА,
НАТОВАРЕНОСТ И СЪДЕБНА 
СТАТИСТИКА“:    
  				     /п/  
     
АТАНАСКА ДИШЕВА